מסע בין כוכבים: סיפונים תחתונים
פרקים > עונה רביעית (2023)

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 31 | 1 | Twovix | ברי ג' קלי וג'ייסון זורק | מייק מקמהן | 7 בספטמבר 2023 |
ה"סריטוס" מקבלת על עצמה להעביר את ה"וויאג'ר" משיקום לתצוגה על כדור הארץ. על סיפונה של ה"וויאג'ר" מאקרו-וירוס שהסתתר על סיפונה במצב רדום מתעורר, משתכפל, מתאחד עם נאנו-בוטים של הבורג, ומתחיל לזרוע הרס בספינה בעזרת הולוגרמות שהוא מפעיל ששובות את הצוות. על סיפונה של ה"סריטוס" מתאחדים ד"ר ט'אנה ולוטננט-קומנדר אנדי בילאפס לישות אחת, בדומה לישות טוביקס, שאיחדה בין טובוק לניליקס, שחוששת מהאפשרות שהפתרון שיוצע לגביה יהיה זהה לזה שבוצע לגבי טוביקס, ולכן מתחילה לאחד חברי צוות נוספים לישויות מאוחדות. בסופו של דבר בוימלר מציל את המצב על סיפונה של "וויאג'ר" בעוד טנדי וט'לין מצילות את המצב על ה"סריטוס". בוימלר, טנדי, מארינר וט'לין מקודמות לדרגת סגן זוטר, ובמקביל אנחנו מגלים שספינה בלתי מזוהה השמידה את ספינת הקלינגונים מהפרק "wej Duj".
| 32 | 2 | I Have No Bones Yest I Must Flee | מייגן ללויד | ארון בורדט | 7 בספטמבר 2023 |
בעלילה הראשית, ה"סריטוס" מגיעה לגן חיות במטרה לשחרר שני בני אדם שנשבו בטעות ומוצגים בו. בעוד הצוות מסייר במתקן עם מנהל גן החיות, משתחרר מהתצוגה יצור בשם מופסי, שנראה אמנם קטן וחמוד, אך ניזון על עצמות בעלי חיים אותן הוא הופך לנוזל ושותה. בסופו של דבר מסתבר ששני בני האדם הכלואים חיבלו במכלאה של מופסי כדי שיחסל את מנהל הכלא ויאפשר להם להשתלט על המתקן למטרות רווח. הצוות מצליח לכלוא את מופסי מחדש, ומשאיר את בני האדם בגן החיות לתקופה נוספת. בעלילה המשנית, הסגנים הזוטרים החדשים מתרגלים למעמדם החדש, וראת'רפרד, שחושש לאבד קשר עם טנדי שלא תגור יותר בסיפונים התחתונים, מחליט לבצע נס הנדסי שיביא לקידומו המיידי, אך מגלה שסגן משנה ליביק מצליח לייעל את המערכות רגע לפניו בכל פעם מחדש, במטרה לקבל את הקידום. מארינר שומעת את קומנדר ראנסום מספר ללוטננט שאקסס שבקרוב היא לא תהיה יותר הבעיה שלו, ומחליטה להביא להורדתה בדרגה בעצמה, ולא כתרגיל של ראנסום. בסופו של דבר מבקשת טנדי מבילאפס שראת'רפרד יקודם בגין מעשי העבר שלו, בגינם סירב לקבל קידום (כי לא רצה להיפרד מטנדי), ומארינר מגלה שכוונתו של ראנסום הייתה שהיא תקבל את קידומה ולא תנסה לחבל בו.
| 33 | 3 | In the Cradle of Vexilon | ברנדון ויליאמס | בן וולר | 14 בספטמבר 2023 |
ה"סריטוס" מגיעה ל"קוראזוניה", מבנה מלאכותי שנוצר בידי גזע קדום שנכחד, ועליו חיים הקוראזונים, שנהנים עליו מחיים אידיאליים בחסות וקסילון, מחשב על תבוני ששולט בתנאי החיים על המבנה. משימתה של ה"סריטוס" לשדרג את מכשירי הקשר שהוצבו עליו בעת ה"מגע הראשון", ולבדוק מה גורם לתקלה בווקסילון. מתברר שמערכת ההפעלה של וקסילון לא שודרגה במשך שישה מיליון ושבע שנים, אך במהלך השדרוג המחשב נתקע, ומאתחל את המבנה. בסופו של דבר מצליחה קפטן פרימן, בעזרתו של בוימלר במשימתו הראשונה כמפקד, לאתחל את המחשב ולהציל את המבנה, אך בוימלר נהרג (ומושב לחיים על ידי ד"ר ט'אנה). בעלילה המקבילה, לוטננט דירק מטיל על מארינר, ראת'רפרד וטנדי משימה ארוכה מאוד, משעממת וחדגונית, והשלושה משוכנעים שהוא מטרטר אותם לרגל העלאתם בדרגה, ומתכננים מתיחה נגדית. כשהם עומדים לבצע את המתיחה הוא מסביר להם שטראומת ילדות מנעה ממנו לבצע את המשימה בעצמו, מסביר שחשיבותה לספינה קריטית עד לרמת עצם הישרדותה של הספינה, ופורץ בבכי בתסכול על חוסר יכולתו לבצע את המשימה בעצמו. השלושה מבטלים את המתיחה במהרה ומבצעים את המשימה עד לסיומה המוצלח, אך לבסוף מתברר (לצופים) שאכן מדובר היה בטרטור שתוכנן על ידי ראנסום ודירק יחד.
| 34 | 4 | Something Borrowed, Something Green | בוב סוארז | גרייס פארה ג'ניי | 21 בספטמבר 2023 |
טנדי, מארינר וט'לין יוצאות לאוריון במטרה להשתתף בחתונת אחותה של טנדי, אך מתברר שזו נחטפה ועל טנדי להצילה. במהלך הביקור נחשפים סודות מעברה של טנדי על אוריון. ראת'רפרד ובוימלר, כעת שותפים למגורים, מסתכסכים, אך מוצאים דרך לפתור את חילוקי הדעות. ה"סריטוס" נדרשת לסרוק נבולה מיוחדת, אך ספינה צ'אלנות'ית שהגיעה לאותה מטרה אינה מאפשרת לה לעשות זאת.
| 35 | 5 | Empathological Fallacies | מייגן לויד | ג'יימי לופטוס | 28 בספטמבר 2023    |
| 36 | 6 | Parth Ferengi's Heart Place | ברנדון ויליאמס | קולן קרופורד | 5 באוקטובר 2023    |
| 37 | 7 | A Few Badgeys More | בוב סוארז | אדגר מומפסלייסיר | 12 באוקטובר 2023    |
| 38 | 8 | Caves | מייגן לויד | בן רודג'רס | 19 באוקטובר 2023 |
החבורה נשלחת לחקור מערה, אך נתקעת בה. עד שיגיע החילוץ, מעלים הארבעה זיכרונות מסיטואציות דומות אותן חוו בעבר.
| 39 | 9 | The Inner Fight | ברנדון ויליאמס | מייק מקמהן | 26 באוקטובר 2023    |
| 40 | 10 | Old Friends, New Planets | בוב סוארז | מיי דרמון | 2 בנובמבר 2023    |